b'\n_START_ARTICLE_\nYleistuki\n_START_PARAGRAPH_\nYleistuki (engl. universal credit) on Britannian sosiaaliturvamalli. Mallin on tarkoitus yksinkertaistaa ty\xc3\xb6ik\xc3\xa4isten tukij\xc3\xa4rjestelmi\xc3\xa4 ja kannustaa t\xc3\xb6ihin. Mallin on tarkoitus korvata kuusi erillist\xc3\xa4 tukij\xc3\xa4rjestelm\xc3\xa4\xc3\xa4, mm. ty\xc3\xb6tt\xc3\xb6myystuen, asumistuen ja lapsien verov\xc3\xa4hennykset._NEWLINE_J\xc3\xa4rjestelm\xc3\xa4n toteutuksessa on ollut suuria ongelmia. Alun perin toteuttamisen kustannuksi arvioitiin noin miljardi puntaa, mutta lopulta kustannukset nousivat noin 12 miljardiin puntaan. Alun perin j\xc3\xa4rjestelm\xc3\xa4n piiriin piti siirty\xc3\xa4 kolme miljoonaa nykyisten sosiaalitukien saajaa vuonna 2017, mutta nyt lopullista j\xc3\xa4rjestelm\xc3\xa4n valmistumista on lyk\xc3\xa4tty vuoteen 2023._NEWLINE_National Audit Office:n mukaan ei ole todisteita ett\xc3\xa4 malli auttaisi ty\xc3\xb6llistymisess\xc3\xa4. Lopulta j\xc3\xa4rjestelm\xc3\xa4n odotetaan maksavan valtiolle enemm\xc3\xa4n kuin sen korvaamat tukij\xc3\xa4rjestelm\xc3\xa4t._NEWLINE_My\xc3\xb6s tukien saamisen viive on aiheuttanut ongelmia. Tuen hakemisesta sen saamiseen kest\xc3\xa4\xc3\xa4 v\xc3\xa4hint\xc3\xa4\xc3\xa4n kuusi viikkoa. Osa malliin siirretyist\xc3\xa4 ihmisist\xc3\xa4 on joutunut odottamaan tukia jopa kahdeksan kuukautta._NEWLINE_Alueilla joilla malli on otettu k\xc3\xa4ytt\xc3\xb6\xc3\xb6n on laskettu jopa 52% enemm\xc3\xa4n k\xc3\xa4vij\xc3\xb6it\xc3\xa4 ruokajonoissa._NEWLINE_Yleistuki maksataan kotitalouskohtaisesti. Tuki maksetaan aina yhdelle tilille, jolloin parisuhteen toinen osapuoli voi tulla taloudellisesti riippuvaiseksi. T\xc3\xa4m\xc3\xa4 voi vaikeuttaa esimerkiksi v\xc3\xa4kivaltaisesta parisuhteesta l\xc3\xa4htemist\xc3\xa4. _NEWLINE_Vuonna 2018 kokoomus kannatti vastikkeellista yleistukea.'